**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 1472/654/\_\_\_\_.03.2017

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_.03.2017**

Ca urmare a solicitării de emitere a acordului de mediu adresate de **S.C. CANTUP S.R.L.** cu sediul în municipiul Târgoviște, str. Arsenalului, nr. 13A, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 1472 din 06.02.2017, în baza Hotărârii Guvernului nr. **445/2009** privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. **57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data de 09.03.2017, că proiectul de investiție **”*Construire hotel S+P+M+4E”***, propus a fi amplasat în municipiul Târgoviște, str. Arsenalului, nr. 13A, județul Dâmbovița **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, Anexa nr. 2, la pct. 10, lit. b;

**-** impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectelor***

1. ***mărimea proiectului***:

Prin acest proiect se propune realizarea unei construcții cu funcțiunea de Hotel de 4\* cu funcțiunile anexe, sala mic dejun si bucătărie, sala conferințe, bar, sala de fitness, foayer, circulații si o terasa circulabila cu destinație de spațiu pentru alimentație publica, etc. Se propune realizarea unui număr de 39 spatii de cazare, din care doua sunt apartamente. Pentru personalul angajat a fost prevăzuta o zona de vestiare la nivelul subsolului, nivel ce găzduiește si spatiile tehnice pentru centrala si gospodărie de apa. Accesul personalului se realizează prin curtea de lumina din zona de aprovizionare.

Materialele folosite vor fi cele recomandate pentru acest tip de funcțiune, iar aspectul fațadelor va fi in armonie cu arhitectura din zona:

- înălțimea maxima a construcției este de 22.70 m;

- se vor asigura locuri de parcare/garare a autovehiculelor in limitele proprietății;

- se va amenaja un spațiu pentru deșeuri menajere in limitele proprietății;

Clădirea va fi realizata din structura de beton armat monolit cu finisări interioare si exterioare conformate pentru aceasta clasa de construcții.

UTILIZATORI SPATII FUNCTIONALE: Numărul maxim simultan de persoane in clădire este de 90.

**LISTA SPATIILOR INTERIOARE**

- Demisol tehnic minimal;

- Parter: acces dotat cu rampa pentru persoanele cu dizabilități/foyer/recepție/sala restaurant – mic dejun de aprox. 170 mp/nod circulație vertical/grupuri sanitare;

- Mezanin: sala conferințe/spațiu administrativ/ încăpere fitness/grupuri sanitare/camere cazare - clasificare \*\*\*\* (7 camere)/1 camera pentru persoane cu nevoi speciale;

- Etaj 1/2/3: camere cazare - clasificare \*\*\*\* (aprox. 10 camere pe etaj)/oficiu de etaj/hol de circulație cu tract dublu;

- Etaj 4: terasa care deservește zona hoteliera si are rol de alimentație publica/ chicineta minimala/ grupuri sanitare;

**DIMENSIUNI SI REGIM DE INALTIME**:

* suprafața teren – 1.682,14 mp
* A.C. = 467,80 mp
* A.D. total construcție = 2.591,30 mp
* A.D. total construcție suprateran = 2.313,20 mp suprafața spatii verzi – 220 mp
* număr locuri de parcare in cadrul lotului - 26

- A.c. Parter propus = 467,80 mp

- REGIM DE INALTIME – S+P+Mz+3E+4ER - H MAX. LA CORNISA = 22.70 m

**STRUCTURA**:

Infrastructura este formată din subsol și sistemul de fundare (radier general + grinzi de fundație). Subsolul are rolul principal de a prelua forțele din suprastructură și de a le distribui eficient la radier.

Sistemul de fundare este alcătuit dintr-un radier cu grosimea de 60 cm în zona de subsol și tălpi de fundare având înălțimea de 50 cm, în zonele de fundare pe grinzi.

Plăcile de beton armat au grosimi curente de 14 cm, acestea au fost subţiate pentru reducerea masei, grosimea fiind limitată inferior din condiţii de confort la vibraţii sau deformanții. Plăcile descarcă pe grinzi ce închid un perimetru compatibil cu grosimea mică a plăcilor.

Grinzile au și rolul de a cupla între ele elementele verticale de beton armat, obținându-se astfel un spor de rigiditate și rezistență din efect indirect.

Elementele verticale sunt dispuse uniform, urmărindu-se obținerea unei soluții funcționale atât în suprastructură cât și în infrastructură care în același timp să aibă caracteristici de rigiditate și rezistență apropiate pe cele două direcții principale ale structurii. Suprastructura clădirii este formată din cadre de beton de armat cu stâlpi circulari sau rectangulari și grinzi care îi cuplează. Dispunerea cadrelor urmărește concomitent cerințele de preluare a sarcinilor gravitaționale și seismice cât și cerințele de funcțiune impuse de proiectul de arhitectură.

Clădirea dispune și de o zonă de consolă amplă ce se dezvoltă deasupra intrării principale din parter cât și la nivelul mezaninului. Zona de consolă se va rezolva cu ajutorul unui planșeu foarte subțire cu nervuri, capabile să preia momentele mari aferente deschiderii de 7 m.

Sistemul structural este conceput astfel încât să respecte normele şi normativele în vigoare, să satisfacă cerinţele arhitectural-funcţionale ale beneficiarului şi în acelaşi timp să permită o realizare cât mai rapidă.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 799/10.11.2016, terenul face parte din intravilanul municipiului Târgoviște și este proprietate particulară în suprafața de 1682 mp.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* Respectarea condițiilor impuse prin avizele solicitate în Certificatul de Urbanism.

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

1. **În perioada de funcționare:**

* Indicatorii de calitate ai apelor uzate evacuate în rețeaua de canalizare se vor încadra în limitele impuse de NTPA 002/2002.

**Protecţia aerului**

1. **În perioada de construire:**

**-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

**-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele STAS 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

***La finalizarea lucrărilor, titularul are obligaţia obţinerii autorizaţiei de mediu.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Florian **STĂNCESCU**